Clemens episcopus seruus seruorum Dei dilecto filio Ioanni de Boicheriis canonico cabilonensi salutem et apostolicam benedictionem. Sua nobis dilecti filii abbas et conuentus monasterii sancti Stephani de Dyuione ordinis sancti Augustini lingonensis diocesis petitione monstrarunt quod licet uenerabilis frater noster Iohannes tornacensis olim lingonensis episcopus tempore quo eum de ecclesia lingonense cui tunc preerat transtulimus ad ecclesiam tornacensem tunc uacantem bone memorie Iohani episcopo lingonensi de quo eidem ecclesie lingonense tunc per huiusmodi translationem uacanti duximus prouidendum de bonis que habuerat a prefata ecclesia lingonense quinque millia librarum turonensium paruorum tradidisset; idemque Ioannes episcopus pro suo aduentu iucundo ad dictam ecclesiam lingonensem tam a se quam ab omnibus ecclesiis secularibus et regularibus earumque personis ac etiam nonnullis simplicibus clericis ac laicis ciuitatis et diocesis lingonensis nec non tabellionibus sue curie lingonensis petiisset recepisset et habuisset tantum subsidium pecuniarum quod etiam caritatiuum subsidium et alias consuetum persolui non modicum excedebat et aliis diuitiis maximis habumdaret et tam ex iis quam ex aliis bonis predicte ecclesie lingonensis que habebat posset omnia pro necessariis predicte lingonensis ecclesie et aliis incumbentibus sibi negociis necessaria onera expensari habundanter supportare nec eisdem Ioanni episcopo et ecclesie lingonensi aliqua extraordinaria onera expensari incumberem nec alias rationabilis causa subesset propter quam ab ecclesiis et personis predictis aliud subsidium deberet petere uel haberet in eodem Ioanne episcopo de iis penitus tacito minus ueraciter suggerente nobis quod pro necessario predicte ecclesie lingonensis et aliis incumbentibus sibi negotiis multa cum subire opportebat onera expensarum nos sugestione huiusmodi circumuenenti eidem Ioanni episcopo ut ab omnibus ecclesiis secularibus et regularibus earumque personis non exemptis beneficia ecclesiastica pro quibus persolui decima consueruerat in eisdem ciuitate et diocesis obtinentibusque iuxta ipsorum beneficiorum exigentiam facultatum petere et exigere auctoritate nostra semel dumtaxat libere ualeat caritatiuum subsidium moderatum pro huiusmodi oneribus facilius suportandis per nostras litteras dicimur indulsisse abbate monasterii Pulteriarum ordinis ordinisti benedicti eiusdem diocesis et quibusdam aliis suis in hac parte collegis prefato Ioanni episcopo super hoc per alias nostras certi tenoris litteras executoribus deputatis; cumquibus prefatus abbas Pulteriarum solus in huiusmodi executor procedens negotio prout ex forma dictarum aliarum litterarum se posse dicebat ad instantiam inasseruerunt predicti Ioannis episcopi omnes et singulas personas ecclesiasticas seculares et regulares in eisdem ciuitate et diocesis beneficia ecclesiastica pro quibus persolui decima consueuerat obtinentes moneri fecisset gratialiter ac communiter et diuisimus infra certum terminum eidem Ioani episcopo de caritatiuo subsidio moderato prouiderem et illud in domo episcopali lingonensis deputando uel deputato a dicto Ioanne episcopo soluerem integraliter et satisfacerem de eodem huiusmodi subsidium aliter non declarando, alioquin in singulares personas predictas monitori huiusmodi non parentes excommunicationis in capitula uero suspensionis et in ecclesias earumdem interdicti sententias promulgabat; ex parte dictorum abbatis et conuentus sancti Stephani pro se et eorum membris indicta diocesi consistentibus eorumque personis fuit coram eodem abbate Pulteriarum propositum infra terminum prelibatum eodem Ioane episcopo interim sublato de medio quod uenerabilis frater Ioannes tornacensis olim lingonensis episcopus tempore quo eum de ecclesia lingonensi cui tunc preerat transluerimus ad ecclesiam tornacensem tunc uacantem prefato Ioani episcopo de quo eidem ecclesie lingonensi tunc per huiusmodi translationem vacanti duxerimus prouidendum; de bonis que habuerat a prefata ecclesia lingonensi quinque millia librarum turonensium paruulorum tradiderat idemque Ioanes episcopus paulo ante huiusmodi gratiam dicti subsidii pro suo iucundo aduentu ad ecclesiam lingonensem tam ab eis quam ab omnibus ecclesiis secularibus et regularibus earumque personis ac etiam nonnullis simplicibus clericis et laicis ciuitatis et diocesis predictarum nec non tabellionibus sue curie lingonensis petierat habuerat et receperat tantum subsidium pecuniarum; quod etiam subsidium alias consuetum persolui non modicum excedebat et alias diuitiis maximis abundabat et tam ex iis quam ex aliis bonispredicte ecclesie lingonensis que habebat et poterat habere omnia pro necessariis dicte ecclesie lingonensis et aliis incumbentibus sibi negotiis incumbentia onera expensarum abundanter suportare prout erant legitime probare parati nec eisdem Ioanni episcopo et ecclesie lingonensis aliqua extraordinaria expensarum onera incumbebant nec alias rationabilis causa suberat propter dictus Ioanes episcopus ab ecclesiis et personis predictis aliud subsidium debuisset petere uel habere sicut superius est expressum propter quod prefatus abbas Pulteriarum per litteras ipsas ut pote perfalsi sugestionem et ueri supressionem obtentas ad monitionem huiusmodi de iure requiuerat processisse dictique abbas et conuentus sancti Stephani ac membra eiusdem monasterii sancti Stephani in dicta diocesi consistentia eorumque persone monitioni huiusmodi parere minime tenebatur et ad id compelli de iure non poteram nec debebam; quare pro parte dictorum abbatis et conuentus sancti Stephani fuit ab eodem abbate Pulteriarum humiliter postulatum ut monitionem huiusmodi quatenus ad eam processerat reuocauet, et quod dictus abbas Pulteriarum eos supra hoc audire contra iustitiam recusauit,; pro parte ipsorum abbatis et conuentus sancti Stephani pro se et eorum membris ad sedem apostolicam extitit apellatum quocirca discretioni tue per apostolica scripta mandamus quatenus uacatis qui fuerint euocandi, et auditis hinc inde propositis quod iustum fuerit apellatione remota decernas faciens quod decreueris auctoritate nostra firmiter obseruari; testes autem qui fuerint nominati si se gratia odio uel timore subtraxerim per censuram ecclesie. Datum Auinione quarto calendas maii pontificatus nostri anno tertio. (Signatum super plica Hugorus. Sigillatum in plumbo sub cordulis fili de canabis).